Diari Oficial de la Generalitat Valenciana


Sumari del DOGV 5517, del 22-05-2007 (2007/4432)

Bases i convocatòria de proves selectives per a proveir set places de peó de l'equip verd, d'administració especial..
---------------------------------------------------------------------------------------------------------------------

### Dades del document

Número de DOGV
:   5517

Data del DOGV
:   22-05-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/4432


Data del document
:   23-02-2007

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * administració local
    * personal de serveis
    * concurs administratiu

Bases i convocatòria de proves selectives per a proveir set places de peó de l'equip verd, d'administració especial.. [2007/4432]  
Pedro Hernández Mateo, alcalde president de l'Ajuntament de Torrevieja, fa saber:   
Que per mitjà de Decret d'esta Alcaldia, de data 23 de febrer de 2007, es van aprovar les bases i convocatòria de proves selectives per a proveir set places de peó de l'equip verd, vacants en la plantilla de personal funcionari d'este ajuntament; a continuació es transcriuen les bases íntegres:  
Bases i convocatòria de proves selectives per a proveir set places de peó de l'equip verd, d'administració especial, vacants en la plantilla de personal funcionari d'este ajuntament.  
1. Objecte de la convocatòria  
1.1. L'objecte de la present convocatòria de proves selectives és la provisió de set places de peó de l'equip verd, d'administració especial, vacants en la plantilla de personal funcionari d'este ajuntament.  
1.2. Estes places estan classificades en l'escala d'administració especial, subescala servicis especials, classe personal d'oficis (grup E), d'acord amb la titulació exigida per a l'ingrés).  
Estan dotades amb les retribucions bàsiques establides per al grup E, i les complementàries que corresponguen de conformitat amb la legislació vigent i acords municipals.  
1.3. La provisió d'estes set places s'efectuarà per mitjà del sistema selectiu de concurs oposició lliure.  
Es valoraran:  
1r. Nombre d'anys en el lloc de treball com a peó de l'equip verd, o capatàs; a 1 punt per any fins a un màxim de 10 punts. Les fraccions proporcionals.  
2n. Cursos de formació homologats per l'IVAP o IMAP, o que tinguen relació amb el lloc de treball, i impartits per alguna administració pública, d'acord amb l'escala següent:  
Curs de 10 a 25 hores 0,50 punts per curs  
Curs de 26 a 50 hores 1 punt per curs  
Curs de 51 a 100 hores 2 punts per curs  
Curs de més de 100 hores 3 punts per curs  
- 1 plaça es destinarà per a ser coberta pels qui, estant afectats per alguna discapacitat de grau igual o superior al 33%, no presenten incompatibilitat funcional amb les comeses pròpies de les places.  
- I les altres sis places es cobriran pel procediment general d'accés lliure.  
1.4. Si la plaça reservada per a discapacitats quedara vacant, incrementarà les d'accés lliure.  
2. Condicions dels aspirants  
2.1. Per a prendre part en esta convocatòria, els aspirants hauran de reunir els requisits següents:  
a) Ser espanyol; o nacional d'un de la resta d'estats membres de la Unió Europea; o d'aquells estats a quals els siga d'aplicació la lliure circulació de treballadors segons els tractats internacionals celebrats per la Comunitat Europea i ratificats per Espanya; o ser cònjuge d'algun dels casos anteriors, sempre que no estiguen separats de dret, així com els seus descendents i els del seu cònjuge, sempre que no estiguen separats de dret, menors de 21 anys o majors d'esta edat que visquen al seu càrrec.   
b) Tindre complits 18 anys i no excedir aquella edat en què falten 10 anys per a la jubilació forçosa per edat.  
c) Estar en possessió del certificat escolar o equivalent. L'equivalència haurà de ser reconeguda com a tal per l'administració competent en cada cas concret i degudament acreditada en este sentit pels aspirants.  
Bases i convocatòria de proves selectives per a proveir set places de peó de l'equip verd, d'administració especial. [2007/4432]Ajuntament de Torreviejad) No patir malaltia ni defecte físic que impedisquen l'exercici de les corresponents funcions.  
e) No haver sigut separat per mitjà d'expedient disciplinari del servici a l'estat, a les comunitats autònomes o a les entitats locals, ni trobar-se inhabilitat per a l'exercici de les funcions públiques, ni sotmés a cap causa d'incapacitat específica prevista en la legislació vigent.  
2.2. Els aspirants a la plaça reservada per a discapacitats, a més dels requisits exigits en l'apartat 2.1 anterior, deuran estar afectats per discapacitat de grau igual o superior al 33%, que siga compatible amb les funcions pròpies de la plaça.   
2.3. Totes les condicions enumerades hauran de complir-se pels aspirants el dia en què finalitze el termini de presentació d'instàncies, excepció feta de les detallades en la lletra e) que hauran de referir-se al moment de terminació de les proves selectives amb la publicació de la llista d'aprovats.  
3. Instàncies  
3.1. Les instàncies per a sol·licitar prendre part en les proves selectives convocades, es dirigiran a l'alcalde president de l'Ajuntament, sense que siga necessari pagar cap tipus de taxa per a participar en estes proves selectives.  
3.2. Es presentaran en el termini de 20 dies naturals, comptats a partir de l'endemà de la publicació de l'anunci d'esta convocatòria en el Boletín Oficial del Estado, en el Registre General d'este ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
3.3. A la instància, els sol·licitants hauran d'adjuntar els documents, originals o fotocòpies degudament compulsades, que hagen de ser valorats en el concurs.  
3.4. Els sol·licitants manifestaran en les seues instàncies que reunixen totes i cada una de les condicions exigides en la base 2, referides a la data en què acabe el termini de presentació d'estes, i que es comprometen a prestar el jurament o promesa que disposa el Reial Decret 707/1979.  
3.5. Els aspirants a la plaça reservada per a discapacitats, deuran fer-ho constar així en la sol·licitud, amb expressió de quina classe de discapacitat els afecta.  
3.6. Els aspirants amb minusvalideses podran sol·licitar en la instància per a participar en les proves, que el tribunal els facilite les adaptacions possibles de temps i mitjans per a la realització de les proves.  
3.7. A este efecte, indicaran així mateix el tipus d'adaptacions que necessiten que, en cap cas, menyscabaran els nivells de coneixement exigibles per a superar les proves.  
3.8. Els aspirants només podran participar en un dels dos torns, i serà incompatible la participació en ambdós.  
4. Admissió d'aspirants  
4.1. Finalitzat el termini de presentació d'instàncies, la presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província d'Alacant i serà exposada al tauler d'edictes de la corporació; es concedirà un termini de 15 dies per a reclamacions, a tenor de l'article 71 de la Llei 30/1992. Estes reclamacions, si n'hi ha, seran acceptades o rebutjades en la resolució per la qual s'aprove la llista definitiva, que serà feta pública, així mateix, en la forma indicada.  
4.2. L'anterior s'entén sense perjuí del que disposa l'article 71 del mencionat text legal, quant a esmena de defectes.  
5. Tribunal qualificador  
5.1. El tribunal qualificador estarà constituït en la forma següent:  
President: l'alcalde president, o membre de la corporació en qui delegue.  
Vocals:   
- Un representant de l'administració del Consell de la Generalitat Valenciana designat per la Direcció General de l'administració Local.   
- Un funcionari de carrera designat per la corporació.  
- Un representant designat per la Junta de Personal d'este ajuntament.  
Secretari: el de la corporació o funcionari en qui delegue, amb veu i vot.  
5.2. La designació dels membres del tribunal, titulars i suplents, es farà pública en el Butlletí Oficial de la Província i al tauler d'edictes de la corporació.  
5.3. El tribunal no podrà constituir-se ni actuar sense l'assistència de més de la meitat dels seus membres, titulars o suplents.  
5.4. Els membres del tribunal hauran d'abstindre's de formar-ne part, quan concórreguen les circumstàncies previstes en l'article 28 de la Llei 30/1992 o en l'article 13.2 del Reial Decret 364/1995, de 10 de març.  
5.5. Els aspirants podran recusar els membres del tribunal en els termes establits en l'article 29 de la Llei 30/1992.  
5.6. El tribunal no podrà aprovar ni declarar que ha superat les proves selectives un nombre d'opositors superior al de les places convocades.  
5.7. El tribunal podrà disposar la incorporació als seus treballs d'assessors especialistes per a la celebració de les proves, en els termes previstos en el Reial Decret 364/1995, de 10 de març.  
5.8. El tribunal es classifica en la categoria quinta, als efectes establits en el Reial Decret 462/2002, de 24 de maig, sobre indemnitzacions per raó del servici.  
5.9. Les tres quintes parts dels membres del tribunal, tindran coneixement escrit i oral del valencià, segons es disposa en l'article únic de l'Orde de 17 de juliol de 1989, de la conselleria d'Administració Pública de la Generalitat Valenciana.  
5.10. El tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons es disposa en l'article únic de l'orde abans citada.  
5.11. La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala de què es tracte, segons disposa el Reial Decret 364/1995, de 10 de març.  
6. Desenvolupament i publicitat de les proves  
6.1. Les bases, una vegada aprovades per decret d'Alcaldia, es publicaran íntegres en el Butlletí Oficial de la Província i en el Diari Oficial de la Comunitat Valenciana. L'anunci extractat de la convocatòria es publicarà en el Boletín Oficial del Estado.  
6.2. Tots els anuncis de tràmits posteriors es publicaran en el Butlletí Oficial de la Província, tal com es concreta en els distints epígrafs d'estes bases i excepte el que disposa l'apartat 6.5 següent.  
L'anunci de la convocatòria, les bases i tots els altres anuncis relatius al desenvolupament d'estes proves es publicaran també al tauler d'edictes de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.  
6.3. Els exercicis de les proves no podran començar fins transcorreguts dos mesos des de la data de la publicació de l'anunci de la convocatòria en el Boletín Oficial del Estado.  
6.4. Salvant l'anterior, el començament del primer exercici s'anunciarà en el Butlletí Oficial de la Província, amb 15 dies d'antelació, com a mínim, i l'anunci indicarà el dia, hora i lloc en què haurà de celebrar-se.  
6.5. El començament de la resta d'exercicis s'anunciarà només al tauler d'edictes de l'Ajuntament i del local on s'haja celebrat la prova precedent; haurà de transcórrer entre la celebració d'un exercici i l'altre, un termini mínim de 72 hores i fer-se públic l'anunci de començament amb una antelació mínima de 24 hores.  
6.6. Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.  
6.7. L'orde d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament per aquell el primer cognom del qual comence per la lletra que resulte determinada en el sorteig que se celebre a estos efectes.  
6.8. A fi que tinga efectivitat el que disposa el punt 1.4. d'estes bases, les proves selectives corresponents al torn de discapacitat se celebraran amb anterioritat a les del torn lliure.  
7. Sistema de selecció  
Els exercicis de l'oposició, per a ambdós torns, seran de caràcter eliminatori.  
7.1. Primer exercici. Consistirà a contestar 30 preguntes tipus test, amb quatre respostes alternatives cada una, relacionades amb el temari que figura en l'annex I d'esta convocatòria.  
La duració d'este exercici serà d'una hora.  
7.2. Segon exercici. Consistirà a contestar 30 preguntes tipus test, amb tres respostes alternatives cada una, relacionades amb el temari que apareix en l'annex II d'esta convocatòria.  
La duració d'este exercici serà d'una hora.  
7.3. Tercer exercici. Consistirà a efectuar una prova pràctica, a determinar pel tribal, immediatament abans que se celebre, i relacionada amb les comeses pròpies del lloc de treball.  
Este exercici es desenvoluparà durant un temps màxim d'una hora.  
Quedaran exempts de la realització d'este tercer exercici aquelles persones que hagen realitzat el mateix exercici i l'hagen superat en les convocatòries realitzades per este ajuntament per a peons o capatassos de l'equip verd de dates 13.05.1999, 06.07.1999, 13.09.1999 i 23.11.1999.  
A efectes d'obtindre la qualificació definitiva dels que es troben en estos supòsits, es tindrà en compte la qualificació que van obtindre en les corresponents proves.  
La superació de l'exercici i la nota obtinguda en este per aquells opositors que es presenten, s'haurà d'acreditar per mitjà de certificat expedit per l'Ajuntament.  
8. Qualificació  
8.1. La valoració dels mèrits es durà a efecte i es farà pública abans de començar els exercicis de l'oposició.  
8.2 En cap cas la puntuació obtinguda en el concurs podrà aplicar-se per a superar els exercicis de l'oposició.  
8.3. Els tres exercicis de què consta esta oposició són eliminatoris. El resultat i qualificació de cada un es farà públic al local en què tinguen lloc les proves i al tauler d'anuncis de l'Ajuntament, alhora que s'anuncie el lloc, dia i hora de celebració del següent exercici.  
8.4. Els exercicis seran qualificats de 0 a 10 punts, sent eliminats els opositors que no aconseguisquen un mínim de 5 punts, en cada un d'ells.  
8.5. El nombre de punts que podran ser atorgats per cada membre del tribunal en cada exercici serà de 0 a 10 punts.  
8.6. Les qualificacions es determinaran sumant els punts atorgats pels distints membres del tribunal i dividint el total pel nombre d'assistents d'aquell.  
8.7. La qualificació final estarà determinada per la suma dels punts obtinguts en cada un dels exercicis.  
8.8. El tribunal farà pública la relació d'aprovats que hagen obtingut la major qualificació final, i estos no podran sobrepassar el nombre de places convocades.  
8.9. Quan en l'últim exercici hi haja més opositors aprovats que el nombre de places a cobrir, la nota d'este últim exercici s'obtindrà sumant la dels exercicis anteriors i la de l'últim exercici. De tal manera que, una vegada sumades totes les notes, es proposaran aprovats en l'últim exercici només els que més nota tinguen, i la resta quedaran suspesos. La nota final que figurarà en l'acta final de l'oposició és la suma de la puntuació de tots els exercicis de l'oposició.   
9. Relació d'aprovats, presentació de documents i nomenament de funcionaris  
9.1 Acabada la qualificació dels aspirants, el tribunal publicarà la llista amb els aprovats i elevarà l'esmentada relació a l'autoritat competent per a fer el nomenament, com a funcionaris en propietat.  
9.2 Els opositors aprovats presentaran en la Secretaria General de la corporació, en el termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en les proves s'exigixen en la base segona, a saber:  
a) Certificació de naixement, que podrà suplir amb la fotocòpia del document nacional d'identitat (este últim haurà de presentar-se acompanyat de l'original per a compulsar-lo).  
b) Còpia autentificada o fotocòpia (que haurà de presentar-se acompanyada de l'original per a compulsar-lo) del títol que posseïsca, d'entre els exigits en l'apartat 2.1.c), o justificant d'haver abonat els drets per a expedir-lo. Si estos documents estigueren expedits després de la data en què va expirar el termini de presentació d'instàncies, hauran de justificar el moment en què van concloure els seus estudis.  
c) Certificat mèdic acreditatiu de no patir malaltia o defecte físic que impossibilite el normal exercici de la funció. Este certificat haurà de ser expedit per l'organisme públic corresponent d'àmbit provincial.  
d) Declaració jurada de no haver sigut separat per expedient disciplinari del servici de l'estat o de l'administració autònoma o local, ni trobar-se inhabilitat per a l'exercici de les funcions públiques.  
e) Declaració jurada de no trobar-se sotmés a cap causa d'incapacitat específica prevista en la legislació vigent i que faria nul el seu nomenament conforme al que establix l'article 136 del Reial Decret Legislatiu 781/1986.  
f) Els aspirants amb minusvalideses acreditaran els requisits d'estar afectats per discapacitat de grau igual o superior al 33% i ser compatibles amb les funcions pròpies del lloc, per mitjà de certificació expedida pel Centre Base d'Orientació, Diagnòstic i Tractament de la conselleria de Treball i Seguretat Social o d'un altre organisme amb la mateixa competència en la matèria.  
9.3 Qui tinga la condició de funcionari públic estarà exempt de justificar documentalment les condicions i requisits ja demostrats per a obtindre el seu anterior nomenament, i haurà de presentar certificació del ministeri, comunitat autònoma, corporació local o organisme públic del qual depenga, acreditant la seua condició i totes les circumstàncies que consten en el seu expedient personal.  
9.4. Qui dins del termini indicat i excepte casos de força major, no presentara la documentació, o de l'examen d'esta es deduïra que no té algun dels requisits assenyalats en la base segona, no podrà ser nomenat, i quedaran anul·lades totes les seues actuacions, sense perjuí de la responsabilitat en què poguera haver incorregut per falsedat en la instància.  
9.5 Una vegada complit per l'aspirant proposat el que s'ha establit anteriorment, el tribunal elevarà proposta de nomenament de peó de l'equip verd, a l'òrgan municipal competent, que procedirà a efectuar el nomenament corresponent.  
El nomenat haurà de prendre possessió de la plaça de peó de l'equip verd en el termini de 30 dies hàbils a comptar del següent al dia en què li siga notificat el nomenament.  
Si no pren possessió en el termini assenyalat, sense causa justificada, quedarà en la situació de cessant.  
10. Incidències  
10.1. El tribunal queda facultat per a resoldre els dubtes que es presenten i prendre els acords necessaris per al bon orde d'esta convocatòria, en tot el no previst en estes bases.  
10.2. La convocatòria, les seues bases i tots els actes administratius que es deriven d'esta i de l'actuació del tribunal podran ser impugnats pels interessats, en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
10. Legislació aplicable  
En tot el no establit en les presents bases caldrà ajustar-se al que disposa la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Reial Decret Legislatiu 781/1986, de 18 d'abril; Reial Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana pel qual s'aprova el Text Refós de la Llei de la Funció Pública Valenciana; text de bases generals de selecció del personal al servici de les entitats locals de la Comunitat Valenciana, aprovat per Resolució de 14 de novembre de 2005, i la resta de disposicions complementàries vigents.  
ANNEX I   
Tema 1. La Constitució Espanyola de 1978. Drets i deures dels espanyols.  
Tema 2. El municipi: concepte. Els òrgans de govern municipals: l'alcalde, el Ple i la Comissió Municipal de Govern.  
Tema 3. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i modificacions efectuades per la Llei 4/1999. Els subjectes. Fases del procediment administratiu. Notificacions i comunicacions. Els recursos administratius: concepte i classes.  
Tema 4. El municipi. El terme municipal. La població. L'empadronament. Altres entitats locals.  
Tema 5. Obligacions i competències dels ajuntaments. Les ordenances municipals: concepte i classes. Els bans de l'Alcaldia. Potestat sancionadora. Procediment sancionador.  
Tema 6. Drets i deures dels funcionaris locals.  
Tema 7. La Comunitat Valenciana: l'Estatut d'Autonomia. La Generalitat Valenciana: les Corts Valencianes, el president i el Consell.  
ANNEX II  
Tema 1. Nocions elementals d'electricitat.  
Tema 2. Nocions elementals de llanterneria.  
Tema 3. Nocions elementals d'obra.  
Tema 4. Nocions elementals de fusteria.  
Tema 5. Nocions elementals de jardineria.  
Tema 6. Nocions elementals de calefacció i aire condicionat.  
Cosa que es publica íntegrament en el Butlletí Oficial de la Província, Diari Oficial de la Comunitat Valenciana i al tauler d'edictes de la corporació, perquè els interessats en prenguen coneixement; es publicarà un extracte de l'anunci en el Boletín Oficial del Estado. Tot això en compliment del que disposen les bases que regixen esta convocatòria i a efectes igualment del que disposa la Llei 30/1992, de Règim Jurídic de les Administracions Públiques i del Procediment Administratiu Comú.  
Torrevieja, 23 de febrer de 2007.- L'alcalde president: Pedro Hernández Mateo.